સપ્તાહનો પ્રારંભ ગણેશજી મિશ્ર પ્રકારનો જોઈ રહ્યા છે. કારણ કે આપના પંચમ સ્થાનમાં કેતુ, વક્રી મંગળ અને ચંદ્રની યુતિ છે જ્યારે તેની બરાબર સામે અગિયારમા સ્થાનમાં રાહુ, શુક્ર અને બુધની યુતિ છે. ખાસ કરીને નોકરિયાતવર્ગને કેટલીક મુશ્કેલીઓ કે અવરોધોનો સામનો કરવો પડી શકે છે. આપને સ્વાસ્થ્ય સંબંધિત ફરિયાદો પણ થઈ શકે છે. બૌદ્ધિક અને સર્જનાત્મક કાર્યોમાં આપ સારું પરફોર્મન્સ આપી શકશો પરંતુ તેના અપેક્ષિત વળતર માટે રાહ જોવી પડશે. મકાન જમીન વગેરેના દસ્‍તાવેજોના દરેક મુદ્દાઓ ધ્યાનપૂર્વક વાંચી-સમજી પછી સહી સિક્કા કરવા. આધ્યાત્મિકતા અને યોગ માનસિક વ્‍યગ્રતા દૂર કરશે. સપ્તાહનો મધ્યનો સમય દાંપત્યજીવનનું સુખ માણવા માટે સાનુકૂળ છે. આપનામાં વિજાતિય આકર્ષણ વધુ રહેશે. આપ મનોરંજન પાછળ નાણાં ખર્ચવામાં પાછા નહીં પડો. સપ્તાહના અંતિમ તબક્કામાં પત્ની કે શ્વસુર પક્ષથી ઓછો કે વિલંબથી સહકાર મળે. પ્રોફેશનલ ક્ષેત્રે ઉપરીઓ સાથે આપ તાલમેલ જમાવી શકશો. વિદ્યાર્થીવર્ગ માટે પણ સપ્તાહનું પ્રારંભિક ચરણ સારું છે પરંતુ હાલમાં કોઈ મોટી સિદ્ધિની આશા ન રાખતા. તમારે અભ્યાસમાં ખૂબ આયોજન સાથે આગળ વધવું પડશે.